En fremtidsfullmakt er gjenkallelig. Det vil si at fullmaktsgiveren har anledning til å kalle fremtidsfullmakten tilbake hvis hen skulle ønske det. Det kan tenkes aktuelt hvor man ønsker å endre på innholdet, ønsker å gjøre endringer i hvem som skal være fullmektig, eller ikke ønsker å ha en fremtidsfullmakt likevel. En forutsetning for at fullmaktsgiver kan kalle fremtidsfullmakten tilbake, er at hen er i stand til å avgi en bindende disposisjon om tilbakekall av fremtidsfullmakten.